
[bookmark: n_0]Vadovaudamasi Lietuvos Respublikos vietos savivaldos įstatymo 27 straipsnio 2 dalies 18 punktu, Jurbarko rajono savivaldybės vardu sudaromų sutarčių pasirašymo tvarkos aprašo, patvirtinto Jurbarko rajono savivaldybės tarybos 2024 m. sausio 31 d. sprendimu Nr. T2-19 „Dėl Jurbarko rajono savivaldybės vardu sudaromų sutarčių pasirašymo tvarkos aprašo patvirtinimo“, 3.2.2. ir 3.13 papunkčiu, Jurbarko rajono savivaldybės taryba nusprendžia:
1. Pritarti dalyvavimo jaunimo vasaros akademijoje sutarties sudarymui tarp Plungės rajono savivaldybės administracijos ir Jurbarko rajono savivaldybės administracijos (pridedama).
2. Įgalioti Jurbarko rajono savivaldybės administracijos direktorių pasirašyti dalyvavimo jaunimo vasaros akademijoje sutartį tarp Plungės rajono savivaldybės administracijos ir Jurbarko  rajono savivaldybės administracijos.
Šis sprendimas per vieną mėnesį nuo jo paskelbimo arba įteikimo suinteresuotai šaliai dienos gali būti skundžiamas Lietuvos administracinių ginčų komisijos Kauno apygardos skyriui (A. Juozapavičiaus pr. 57, Kaunas) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų administraciniam teismui, skundą (prašymą, pareiškimą) paduodant bet kuriuose teismo rūmuose (A. Mickevičiaus g. 8A, Kaunas, Žygimantų g. 2, Vilnius, Galinio Pylimo g. 9, Klaipėda, Dvaro g. 80, Šiauliai, Respublikos g. 62, Panevėžys), arba per Lietuvos teismų elektroninių paslaugų portalą (https://e.teismas.lt) Lietuvos  Respublikos administracinių bylų teisenos įstatymo nustatyta tvarka.

[bookmark: NOW_DATE1]Sigita Kiudienė, tel. +370 611 57 135,  el. p.  sigita.kiudiene@ jurbarkas.lt 
      PRITARTA
          	          Jurbarko rajono savivaldybės tarybos 
2026 m. birželio  d. sprendimu Nr. T2-



DALYVAVIMO JAUNIMO VASAROS AKADEMIJOJE SUTARTIS

2026 m. _________________ d. Nr. ............
Plungė

I SKYRIUS
SUTARTIES ŠALYS

Plungės rajono savivaldybės administracija (toliau – Organizatorius), juridinio asmens kodas 188714469, atstovaujama administracijos direktoriaus ..................., veikiančio pagal Plungės rajono savivaldybės administracijos nuostatus ir Plungės rajono savivaldybės tarybos 2026 m. balandžio 30 d. sprendimą Nr. T1-    ,, Dėl Jaunimo vasaros akademijos 2026 m. „Kartu mes galime daug!“ nuostatų patvirtinimo“ ir Jurbarko rajono savivaldybės administracijos  (toliau – Dalyvaujanti savivaldybė), juridinio asmens kodas 188713933, atstovaujama administracijos direktorės Rūtos Vančienės, veikiančios pagal Jurbarko rajono savivaldybės administracijos nuostatus ir Jurbarko rajono savivaldybės tarybos 2026 m. birželio     d. sprendimą Nr. T2-    ,,Dėl pritarimo sudaryti dalyvavimo jaunimo vasaros akademijoje sutartį“, toliau kartu vadinamos Šalimis, sudarė šią dalyvavimo Jaunimo vasaros akademijoje sutartį (toliau – Sutartis).

II SKYRIUS
SUTARTIES OBJEKTAS

	1. Šia Sutartimi nustatomos Šalių teisės ir pareigos, susijusios su 2026 m. liepos 13–15 d. organizuojama Jaunimo vasaros akademija „Kartu mes galime daug!“ (toliau – Akademija), kurią organizuoja Organizatorius.

III SKYRIUS
ŠALIŲ ĮSIPAREIGOJIMAI IR TEISĖS

2. Organizatorius įsipareigoja:
	2.1. organizuoti Akademiją ir užtikrinti tinkamą jos įgyvendinimą;
	2.2. parengti Akademijos programą, pateikti ją Dalyvaujančiai savivaldybei ne vėliau kaip iki 2026 m. liepos 1 d. ir ją įgyvendinti;
	2.3. apmokėti su Akademijos organizavimu susijusias išlaidas, išskyrus Dalyvaujančios savivaldybės mokamą dalyvavimo mokestį;
	2.4. užtikrinti dalyvių apgyvendinimą ir maitinimą Akademijos metu;
	2.5. nedelsdamas informuoti Dalyvaujančią savivaldybę apie aplinkybes, galinčias turėti įtakos Sutarties vykdymui.
	3. Dalyvaujanti savivaldybė įsipareigoja:
3.1. sumokėti 800 (aštuonis šimtus eurų) eurų dalyvavimo mokestį į Plungės rajono savivaldybės administracijos sąskaitą Nr. LT134010043000365251, AB „Luminor Bank“, ne vėliau kaip iki 2026 m. liepos 1 d.;
3.2. laiku nesumokėjus dalyvavimo mokesčio, netenka teisės dalyvauti Akademijoje;
3.3. užtikrinti savo deleguotų jaunuolių dalyvavimą Akademijoje;
3.4. informuoti Organizatorių apie nedalyvavimą ne vėliau kaip prieš 20 (dvidešimt) darbo dienų iki Akademijos pradžios;
3.5. atlyginti žalą, padarytą Akademijos metu dėl Dalyvaujančios savivaldybės deleguotų asmenų kaltės.
4. Dalyvaujančiai savivaldybei atsisakius dalyvauti Akademijoje, sumokėtas dalyvavimo mokestis negrąžinamas, išskyrus atvejus, kai nedalyvavimas yra pagrįstas nenugalimos jėgos (force majeure) aplinkybėmis.
5. Šalių teisės:
5.1. Organizatorius turi teisę:
5.1.1. gauti iš Dalyvaujančios savivaldybės informaciją, reikalingą tinkamam Akademijos organizavimui;
5.1.2. keisti Akademijos programą dėl objektyvių priežasčių, apie tai iš anksto informavęs Dalyvaujančią savivaldybę, ne vėliau kaip iki 2026 m. liepos 1 d.;
5.1.3. atsisakyti priimti dalyvius, jei nesilaikoma Sutarties sąlygų;
5.2. Dalyvaujanti savivaldybė turi teisę: 
5.2.1. gauti visą informaciją apie Akademijos programą ir organizavimą;
5.2.2. deleguoti nustatytą skaičių dalyvių į Akademiją;
5.2.3. kreiptis į Organizatorių dėl su Akademijos vykdymu susijusių klausimų ar nesklandumų.

IV SKYRIUS
ŠALIŲ ATSAKOMYBĖ

6. Šalys įsipareigoja tinkamai vykdyti Sutartį, vadovaudamosi Lietuvos Respublikos teisė aktais ir šios Sutarties nuostatomis.
7. Šaliai nevykdant ar netinkamai vykdant sutartinius įsipareigojimus, ji privalo atlyginti kitai Šaliai dėl to patirtus tiesioginius nuostolius.
8. Šalis, pastebėjusi kitos Šalies įsipareigojimų nevykdymą ar netinkamą vykdymą, turi teisę pateikti rašytinę pretenziją. Gavusi pretenziją, Šalis privalo per joje nustatytą terminą pašalinti trūkumus arba pateikti motyvuotą atsakymą.
9. Šalys neatsako už Sutarties nevykdymą ar netinkamą vykdymą, jeigu tai įvyko dėl nenugalimos jėgos (force majeure) aplinkybių, kaip jos apibrėžtos Lietuvos Respublikos teisės aktuose.

V SKYRIUS
SUTARTIES GALIOJIMAS, KEITIMAS IR NUTRAUKIMAS

10. Sutartis įsigalioja nuo jos pasirašymo dienos ir įgalioja iki įsipareigojimų įvykdymo, bet neilgiau kaip iki 2026 m. liepos 15 d.
11. Sutartis gali būti keičiama raštišku Sutarties Šalių susitarimu. 
12. Sutartis gali būti nutraukta:
12.1. Šalių raštišku susitarimu;
12.2. Sutartis gali būti nutraukta vienos Šalies iniciatyva apie tai raštu įspėjus kitą Šalį ne vėliau kaip prieš 30 (trisdešimt) kalendorinių dienų iki Sutarties nutraukimo dienos;
12.3. vienašališkai, kai kita Šalis iš esmės pažeidžia Sutarties sąlygas.
13. Ginčai dėl Sutarties vykdymo sprendžiami derybų būdu, o per 30 (trisdešimt) kalendorinių dienų nuo derybų pradžios nepavykus išspręsti ginčo derybų būdu, ginčas sprendžiamas Lietuvos Respublikos teisės aktuose nustatyta tvarka teisme. Derybų pradžia yra laikoma ta diena, kai viena ginčo Šalių kitai ginčo Šaliai pateikia raštišką pasiūlymą ginčą spręsti derybomis.




VI SKYRIUS
ASMENS DUOMENŲ APSAUGA

14. Šalys įsipareigoja asmens duomenis tvarkyti laikydamosi 2016 m. balandžio 27 d. Europos Parlamento ir Tarybos reglamento (ES) 2016/679 (Bendrojo duomenų apsaugos reglamento) ir kitų taikomų teisės aktų reikalavimų.
15. Asmens duomenys tvarkomi tik Sutarties vykdymo tikslu ir saugomi ne ilgiau, nei to reikalauja teisės aktai.
16. Kiekviena Šalis užtikrina, kad duomenų subjektai būtų tinkamai informuoti apie jų asmens duomenų tvarkymą.


VII SKYRIUS
KITOS SĄLYGOS

	17. Sutartis yra sudaroma dviem vienodą juridinę galią turinčiais egzemplioriais, po vieną kiekvienai Šaliai.
	18. Sutartis pasirašoma elektroniniais šalių parašais.

VIII SKYRIUS
ŠALIŲ ATSAKINGI ASMENYS UŽ SUTARTIES VYKDYMĄ

	
	Organizatorius
	Dalyvaujanti savivaldybė

	Pareigos
	Jaunimo reikalų koordinatorius (patarėjas)
	Jaunimo reikalų koordinatorius

	Vardas, pavardė
	Jurga Venckuvienė arba kitas šį darbuotoją pavaduojantis asmuo
	Sigita Kiudienė arba kitas šį darbuotoją pavaduojantis asmuo

	Adresas
	Vytauto g. 12, Plungė
	Dariaus ir Girėno g. 96, Jurbarkas

	Telefonas
	(0 448) 73166
	+370 611 57 135

	El. paštas
	jurga.venckuviene@plunge.lt   
	sigita.kiudiene@jurbarkas.lt



IX SKYRIUS
ŠALIŲ PARAŠAI IR REKVIZITAI

	Plungės rajono savivaldybės administracija
Kodas 188714469
Vytauto g. 12, Plungė 
Tel. (0 448) 73 166
El. savivaldybe@plunge.lt 



_____________________
(parašas)





	                                Jurbarko rajono savivaldybės administracija
                                Kodas 188713933
                                Dariaus ir Girėno g. 96, 74187 Jurbarkas
                                Tel. +370 447 70 153
                                El. info@jurbarkas.lt
                                Sąsk. Nr. LT66 4010 0443 0003 0049
                                Luminor Bank AS bankas
 

                              ______________________
                              (parašas)






JURBARKO RAJONO SAVIVALDYBĖS ADMINISTRACIJA
AIŠKINAMASIS RAŠTAS

PRIE JURBARKO RAJONO SAVIVALDYBĖS TARYBOS SPRENDIMO „DĖL PRITARIMO SUDARYTI DALYVAVIMO JAUNIMO VASAROS AKADEMIJOJE SUTARTĮ“ PROJEKTO

2026 m. birželio 10 d.  
Jurbarkas


		1. Parengto projekto tikslai ir uždaviniai.
Gauti Jurbarko rajono savivaldybės tarybos pritarimą sudaryti sutartį su Plungės rajono savivaldybe dėl dalyvavimo 2026 m. jaunimo vasaros akademijoje „Kartu mes galime daug!“

	2. Kaip šiuo metu yra sureguliuoti projekte aptarti klausimai.

	Klausimas reguliuojamas vadovaujantis Lietuvos Respublikos vietos savivaldos įstatymu bei Jurbarko rajono savivaldybės tarybos 2024 m. sausio 31 d. sprendimu Nr. T2-19 patvirtintu Sutarčių pasirašymo tvarkos aprašu.

	3. Kokių pozityvių rezultatų laukiama.

	Siekiama užtikrinti Jurbarko rajono jaunuolių delegavimą ir dalyvavimą akademijoje, skatinti bendradarbiavimą tarp savivaldybių.

	4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.

	Nėra

	5. Kokie šios srities aktai tebegalioja (pateikiamas aktų sąrašas) ir kokius galiojančius aktus būtina pakeisti ar panaikinti, priėmus teikiamą projektą.

	-

	6. Projekto rengimo metu gauti specialistų vertinimai ir išvados, ekonominiai apskaičiavimai (sąmatos), konkretūs finansavimo šaltiniai.
Sutartyje numatytas konkretus 800 (aštuonių šimtų eurų) dalyvavimo mokestis, kurį Jurbarko rajono savivaldybė įsipareigoja sumokėti į Plungės rajono savivaldybės administracijos sąskaitą ne vėliau kaip iki 2026 m. liepos 1 d.

	7. Ar reikalingas projekto antikorupcinis vertinimas.
Nereikia

	8. Projekto iniciatorius, autorius ar autorių grupė.

	Jurbarko rajono savivaldybės jaunimo reikalų koordinatorė

	9. Kiti, autorių nuomone, reikalingi pagrindimai ir paaiškinimai.
Nėra

	10. Sprendimas įteikiamas (kam ir kiek egz.).

	Sprendimas teikiamas per DBSIS sistemą




	





Parengė 
Sigita Kiudienė

                                                                                            
